An bude bikin CIIE a birnin Shanghai - china radio international
An bude bikin CIIE a birnin Shanghai
2018-11-05 11:41:41 cri
Yau Litinin, aka bude bikin baje kolin kayayyakin da ake shigowa da su kasar Sin karo na farko wato CIIE a birnin Shanghai na kasar, shugaban kasar Xi Jinping ya halarci bude bikin, inda kuma ya gabatar da wani muhimmin jawabi.
Shugaba Xi ya bayyana cewa, shirya bikin CIIE wata babbar manufa ce da kasar Sin ta fitar, wajen bude kofa ga waje, kuma wani muhimmin mataki ne da Sin ke dauka, wajen bude kasuwarta ga duniya. Lamarin da ya shaida matsayin kasar Sin, na goyon bayan tsarin yin cinikayyar kasa da kasa, da sa kaimi ga yin ciniki maras shinge.
Domin kara bude kofar kasar Sin ga ketare, Shugaba Xi ya sanar da cewa, a shekaru 15 masu zuwa, kasarsa za ta shigo da kayayyaki, da ayyukan hidima masu darajar dalar Amurka biliyan 30000 da biliyan 10000, kaza lika Sin za ta inganta bude kofa ga kasashen ketare ta fuskoki guda biyar, ciki har da inganta karfin shigo da kaya, da sassauta izinin zuba jari a Sin, da kafa muhallin cinikayya mai kyau kwarai a duniya, da habaka sabbin fannonin da za a bude kofa a kai, da kuma inganta hadin kai na bangarori da dama, da tsakanin bangarori biyu da dai sauransu.
Game da tattalin arzikin kasar Sin, Xi Jinping ya furta cewa, idan an kwatanta da sauran manyan kasashe a fannin tattalin arziki, kasar Sin tana sahun gaba a duniya ta fuskar karuwar tattalin arziki. Ya ce Sin tana da kyawawan yanayin kiyaye bunkasuwar tattalin arzikinta cikin dogon lokaci ba tare da tangarda ba. A ganinsa, tattalin arzikin kasar Sin tamkar wani teku ne maimakon tabki. Ko da guguwar iska ba za ta kawo illa ga teku ba. Ya ce tabbas tattalin arzikin Sin zai kama hanyar neman samun bunkasuwa mai inganci yadda ya kamata.
v #CIIE# Sin za ta kaddamar da manyan manufofi guda uku don inganta bude kofa ga ketare a wasu yankunan kasar 2018-11-05 11:08:51
v #CIIE# Xi Jinping: kasar Sin na da kyawawan yanayin kiyaye bunkasuwar tattalin arzikinta yadda ya kamata 2018-11-05 10:53:52
v #CIIE# Xi Jinping ya gabatar da ra'ayoyi uku wajen ingiza kasashen duniya su kara yin hadin gwiwa ta hanyar bude kofa 2018-11-05 10:50:52
v #CIIE# Xi Jinping: Kasar Sin za ta kafa tsarin cin tara ga wadanda suka karya dokokin satar ikon mullakar fasaha 2018-11-05 10:49:18
v #CIIE# Xi Jinping ya yi kira ga kasashe daban daban dasu inganta bude kofa da hadin kai, tare kuma da tabbatar da samun ci gaba tare 2018-11-05 10:48:58